**ΕΝΗΜΕΡΩΤΙΚΟ**

**18-11-2019**

**Εκδήλωση «Ο Ερωτόκριτος και τα τραγούδια του» από την Εταιρεία Ελληνικής Γλώσσας και Μουσικής με την αιγίδα της Περιφέρειας Κρήτης**

Η **Εταιρεία Ελληνικής Γλώσσας και Μουσικής**, σε συνεργασία με το **Μουσικό Σχολείο Καλαμάτας**, οργανώνει μουσική εκδήλωση με τίτλο: **«Ο Ερωτόκριτος και τα τραγούδια του»,** στην Αίθουσα του Εμπορικού Επιμελητηρίου Ηρακλείου, την Παρασκευή, 22 Νοεμβρίου 2019 και ώρα 20.00 με ελεύθερη είσοδο για τους πολίτες.

Η εκδήλωση, που τελεί υπό την αιγίδα της **Περιφέρειας Κρήτης** και εντάσσεται στο πλαίσιο του **Έτους Ερωτόκριτου 2019**, πλαισιώνεται από την ομάδα του Συνόλου Παραδοσιακής Μουσικής του Μουσικού Σχολείου Καλαμάτας, υπό την εποπτεία της καθηγήτριας Γεωργίας Ψαραδέλλη. Προλογίζει ο Αντώνης Περισυνάκης, φιλόλογος και συγγραφέας του βιβλίου «*Ερωτόκριτος».*

Η Εταιρεία Ελληνικής Γλώσσας και Μουσικής ιδρύθηκε το 2003 από τον μακαριστό π. Ηλία Βολονάκη και μια ομάδα Ηρακλειωτών που ενδιαφέρεται για την ελληνική γλώσσα και μουσική στη διαχρονικότητά τους και έκτοτε λειτουργεί στο Ηράκλειο, με ποικίλες δράσεις που προβάλλουν τη γλώσσα και τη μουσική μας. Η Εταιρεία είναι ανοιχτή στην εγγραφή νέων μελών που επιθυμούν να συμμετέχουν στις δραστηριότητές της ή να στηρίξουν το έργο της.